CELEX: 52007PC0057
Language: ro
Date: 2007-02-15
Title: Propunere de decizie a Consiliului privind poziţia care trebuie adoptată de Comunitate în cadrul Consiliului de Miniştri faţă de o decizie de modificare a Deciziei nr. 3/2001 a Consiliului de Miniştri ACP-CE privind alocarea, în favoarea Somaliei, a unor resurse din cel de-al optulea şi al nouălea Fond European de Dezvoltare

COMISIA COMUNITĂŢILOR EUROPENE

                                                       Bruxelles, 15.2.2007
                                                       COM(2007) 57 final

                                           Propunere de

                                   DECIZIE A CONSILIULUI

      privind poziţia care trebuie adoptată de Comunitate în cadrul Consiliului de Miniştri
      faţă de o decizie de modificare a Deciziei nr. 3/2001 a Consiliului de Miniştri ACP-CE
     privind alocarea, în favoarea Somaliei, a unor resurse din cel de-al optulea şi al nouălea
                                   Fond European de Dezvoltare

                                      (prezentată de Comisie)

RO                                                                                                RO
 ---pagebreak---                                           EXPUNERE DE MOTIVE
     Dispoziţii speciale pentru ţări precum Somalia au fost prevăzute la articolul 93 alineatul (6)
     din Acordul de parteneriat ACP-CE. Articolul permite Consiliului de Miniştri ACP-CE să ia o
     decizie pentru a acorda Somaliei o asistenţă deosebită care ar putea privi atât consolidarea
     instituţională, cât şi procesele de dezvoltare economică şi socială, ţinând cont, în special, de
     nevoile celor mai vulnerabile segmente ale populaţiei. Prezenta dispoziţie a fost pusă în
     aplicare prin Decizia nr. 3/2001 din 20 decembrie 20011 a Consiliului de Miniştri ACP-CE,
     care a alocat Somaliei o sumă de 149 de milioane de euro din cel de-al nouălea FED pentru
     cooperare financiară şi tehnică.
     Articolul 3 alineatul (5) din anexa IV la Acordului de parteneriat ACP-CE permite
     Comunităţii să mărească alocaţia unei ţări pentru a ţine cont de nevoi speciale sau de
     performanţele excepţionale ale acesteia. Articolul 5 alineatul (2) din anexa IV prevede
     posibilitatea efectuării unei analize în circumstanţe excepţionale, la care se face referire în
     dispoziţiile privind asistenţa umanitară şi de urgenţă.

     În 2006 s-a efectuat o analiză ad hoc pentru Somalia. În urma analizei ad hoc, s-a ajuns la
     concluzia că, având în vedere o analiză a nevoilor şi a performanţelor şi ţinând cont de
     consideraţiile particulare pentru Somalia, fondurile disponibile în temeiul Strategiei de punere
     în aplicare a ajutorului special pentru Somalia (SISAS) 2002-2007 trebuie să fie suplimentate,
     în limita resurselor disponibile şi sub rezerva unei decizii a Consiliului de Miniştri ACP-CE.

     Proiectul alăturat de decizie a Consiliului de Miniştri ACP-CE de modificare a Deciziei nr.
     3/2001 a Consiliului de Miniştri din 20 decembrie 2001 acordă o alocaţie suplimentară de 36
     144 798€ din cel de-al nouălea FED ca finanţare tranzitorie, în aşteptarea intrării în vigoare a
     celui de-al zecelea FED.

     În consecinţă, Comisia invită Consiliul să adopte decizia prezentată în anexă.

     1
            JO L 56, 27.02.2002, p. 23.

RO                                                  2                                                   RO
 ---pagebreak---                                               Propunere de

                                         DECIZIE A CONSILIULUI

      privind poziţia care trebuie adoptată de Comunitate în cadrul Consiliului de Miniştri
      faţă de o decizie de modificare a Deciziei nr. 3/2001 a Consiliului de Miniştri ACP-CE
     privind alocarea, în favoarea Somaliei, a unor resurse din cel de-al optulea şi al nouălea
                                   Fond European de Dezvoltare

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 310
     coroborat cu articolul 300 alineatul (2) al doilea paragraf,

     având în vedere Acordul de parteneriat ACP-CE semnat la Cotonou la 23 iunie 20002 şi
     Acordul revizuit semnat la Luxemburg la 25 iunie 20053,
     având în vedere Acordul intern din 18 septembrie 2000 privind finanţarea şi administrarea
     ajutorului comunitar în cadrul Protocolului financiar anexat la Acordul de parteneriat ACP-
     CE4,
     având în vedere propunerea Comisiei,

     întrucât:

     (1)    Prin Decizia nr. 3/2001 din 20 decembrie 2001, Consiliul de Miniştri ACP-CE a alocat
            Somaliei o sumă de 149 milioane de euro din cel de-al nouălea FED.

     (2)    Articolul 3 alineatul (5) din anexa IV la Acordul de parteneriat ACP-CE permite
            Comunităţii să mărească alocaţia unei ţări pentru a ţine cont de nevoile speciale sau de
            performanţele excepţionale ale acesteia.

     (3)    Articolul 5 alineatul (2) din anexa IV la Acordul de parteneriat ACP-CE prevede
            posibilitatea efectuării unei analize în circumstanţe excepţionale, la care se face
            referire în dispoziţiile privind asistenţa umanitară şi de urgenţă. Având în vedere
            concluziile analizei ad hoc a programului de cooperare cu Somalia, este necesară
            alocarea unor fonduri suplimentare în cadrul celui de-al nouălea FED pentru a garanta
            continuarea sprijinirii populaţiei Somaliei până la intrarea în vigoare a celui de-al
            zecelea FED.

     (4)    Este necesar să fie definită poziţia Comunităţii în cadrul Consiliului de Miniştri ACP-
            CE pentru ca acesta din urmă să adopte o decizie privind alocarea unor resurse
            suplimentare din cel de-al nouălea FED.

     2
             JO L 317, 15.12.2000, p. 3.
     3
             JO L 287, 28.10.2005, p. 4.
     4
             JO L 317, 15.12.2000, p. 354.

RO                                                 3                                                   RO
 ---pagebreak---      DECIDE:

                                               Articolul 1

     Poziţia luată de Comunitate în cadrul Consiliului de Miniştri ACP-CE privind alocarea, în
     favoarea Somaliei, a unor resurse din cel de-al nouălea FED se bazează pe proiectul de
     decizie al Consiliului de Miniştri ACP-CE, prezentat ca anexă.

                                               Articolul 2

     Modificări minore pot fi aduse proiectului de decizie fără a fi necesară luarea unei noi decizii
     de către Consiliu.

     Adoptat la Bruxelles,

                                            Pentru Consiliu
                                             Preşedintele

RO                                                  4                                                   RO
 ---pagebreak---                                                    ANEXĂ

                                                  Proiect de

                            DECIZIE A CONSILIULUI DE MINIŞTRI ACP-CE

         de modificare a Deciziei nr. 3/2001 a Consiliului de Miniştri ACP-CE din 20 decembrie
          2001 privind alocarea, în favoarea Somaliei, a unor resurse din cel de-al optulea şi al
                                 nouălea Fond European de Dezvoltare

     CONSILIULUI DE MINIŞTRI ACP-CE,

     având în vedere Acordul de parteneriat ACP-CE semnat la Cotonou la 23 iunie 20005 şi
     Acordul revizuit semnat la Luxemburg la 25 iunie 20056 în special, articolul 93 alineatul (6),

     întrucât:

     (1)       Articolul 93 alineatul (6) din Acordul de parteneriat ACP-CE permite Consiliului de
               Miniştri ACP-CE să acorde un sprijin deosebit statelor ACP, părţi la Convenţiile ACP-
               CE precedente care, în absenţa unor instituţii ale statului înfiinţate în mod normal, nu
               au putut să semneze sau să ratifice Acordul de parteneriat ACP-CE. Acest sprijin ar
               putea privi atât consolidarea instituţională, cât şi procesele de dezvoltare economică şi
               socială, ţinând cont, în special, de nevoile celor mai vulnerabile segmente ale
               populaţiei. Prezenta dispoziţie se aplică Somaliei.

     (2)       Prin Decizia nr. 3/2001 din 20 decembrie 20017, Consiliul de Miniştri ACP-CE a
               alocat, în favoarea Somaliei, o sumă de 149 milioane de euro din cel de-al nouălea
               FED pentru cooperare financiară şi tehnică. Funcţia de ordonator naţional de credite
               pentru programarea şi punerea în aplicare a acestei alocaţii a fost încredinţată
               ordonatorului principal de credite al FED.

     (3)       Articolul 3 alineatul (5) din anexa IV la Acordul de parteneriat ACP-CE permite
               Comunităţii să mărească alocaţia unei ţări pentru a ţine cont de nevoile speciale sau de
               performanţele excepţionale ale acesteia.

     (4)       Articolul 5 alineatul (2) din anexa IV prevede posibilitatea efectuării unei analize în
               circumstanţe excepţionale, la care se face referire în dispoziţiile privind asistenţa
               umanitară şi de urgenţă. Având în vedere concluziile analizei ad hoc a programului de
               cooperare cu Somalia, este necesară alocarea unor fonduri suplimentare din cel de-al
               nouălea FED pentru a garanta continuitatea sprijinului acordat populaţiei Somaliei
               până la intrarea în vigoare a celui de-al zecelea FED,

     5
               JO L 317, 15.12.2000, p. 3.
     6
               JO L 287, 28.10.2005, p. 4.
     7
               JO L 56, 27.02.2002, p. 23.

RO                                                     5                                                   RO
 ---pagebreak---      DECIDE:

                                                Articol unic

     (1) În Decizia nr. 3/2001 a Consiliului ACP-CE se introduce următorul articol 3 a:

                                                "Articolul 3a

     Pe baza concluziilor unei analize ad hoc, o sumă suplimentară de 36 144 798€ din cel de-al
     nouălea FED va fi alocată Somaliei pentru cooperare financiară şi tehnică, din fondul de
     dezvoltare pe termen lung la care se face referire la articolul 3 alineatul (a) din Protocolul
     financiar menţionat în anexa I la Acordul de parteneriat ACP-CE.''

     (2) Prezenta decizie intră în vigoare la data adoptării sale.

     Adoptat la Bruxelles,

                                   Pentru Consiliul de Miniştri ACP-CE
                                              Preşedintele

RO                                                    6                                               RO